**Savremena fabrika vode na padinama Maljena**

Radojko Milinković iz sela Bogdanica podno Maljena, prilikom bušenja bunar otkrio je da njegovo imanje leži na pravom prirodnom bogatstvu. On je na svom imanju pronašao lekovitu vodu i sva potrebna ispitivanja izvršio na Medicinskom fakultetu u Beogradu, koja su potvrdila neverovatan kvalitet ove vode.



Ovaj Srbin, koji je kapital stekao radeći u inostranstvu, odlučio je da novac uloži u Srbiju i na taj način pomogne svoj rodni kraj i da opustela sela ponovo ožive, a ljudi dobiju posao.

Fabrika vode izgrađena je na nadmorskoj visini od 800 metara na imanju od 43 hektara i nosi naziv Crystal Field. Otvorena je 2014.godine, a materijal za njeno montiranje bili su zaduženi radnici iz Kine.



U fabrici je trenutno zaposleno devet ljudi, a plan je da posao dobije oko 30 meštana.

Izveštavaju: Ognjen, Ivana, Milena, Milan i Dragoslav.